SCC แย่แล้ว(อาจ)แย่อีก.?
ตัวเลขกำไร 6,200 ล้านบาท ช่วงไตรมาส 3/62 ของบริษัท ปูนซิเมนต์ไทย จำกัด (มหาชน) หรือ SCC ที่เพิ่งประกาศออกมาสด ๆ ร้อน ๆ ตอบโจทย์ได้ชัดเจนว่า..ทำไมหุ้น SCC ถึงลงแบบไม่มีหูรูด หลุดทุกแนวรับสำคัญ ตลอดช่วงกว่า 1 เดือนที่ผ่านมา
28 ต.ค. 2562

สำนักข่าวรัชดา
ตัวเลขกำไร 6,200 ล้านบาท ช่วงไตรมาส 3/62 ของบริษัท ปูนซิเมนต์ไทย จำกัด (มหาชน) หรือ SCC ที่เพิ่งประกาศออกมาสด ๆ ร้อน ๆ ตอบโจทย์ได้ชัดเจนว่า..ทำไมหุ้น SCC ถึงลงแบบไม่มีหูรูด หลุดทุกแนวรับสำคัญ ตลอดช่วงกว่า 1 เดือนที่ผ่านมา
ทว่าตัวเลขกำไร 6,200 ล้านบาท ที่ว่านี้ลดลงกว่า 35% เทียบช่วงเดียวกันปีก่อน และลดลง 12% จากไตรมาส 2/62 จึงบ่งชี้ให้เห็นว่า SCC ไม่ดีขึ้นเลย..แต่ยิ่งกว่านั้นกลับถดถอยลงอีก
หากดูจาก 3 โครงสร้างรายได้และกำไร..ยิ่งตอกย้ำการถดถอยของ SCC ได้ชัดเจน เริ่มจากธุรกิจซีเมนต์และวัสดุก่อสร้างมีรายได้ 45,317 ล้านบาท ลดลง 2% มีกำไรสุทธิ 888 ล้านบาท เพิ่มขึ้น 235% ดูเหมือนกำไรจะก้าวกระโดด แต่มีอัตรากำไรสุทธิแค่ 2%
ธุรกิจปิโตรเคมี ที่ถือว่าเป็นตัวชูโรง SCC มีรายได้ 44,048 ล้านบาท ลดลง 24% กำไรสุทธิ 3,247 ล้านบาท ลดลง 57% ทำให้เห็นการถดถอยของกำไรสุทธิจากปิโตรเคมีอย่างมีนัยสำคัญ เพราะกำไรมีเปอร์เซ็นต์การลดลง มากกว่ารายได้ถึงกว่าเท่าตัว
ทำให้เห็นชัดว่า นอกจากยอดขายที่ลดลงไปแล้ว..ราคาขายต่อหน่วยก็ลดลงไปด้วย นี่ยังไม่รวมเรื่องต้นทุนโอเปอเรชั่นต่าง ๆ ที่เกิดขึ้นด้วย
ส่วนธุรกิจแพ็กเกจจิ้ง ที่เรียกว่าดูดีสุดใน 3 กลุ่มธุรกิจมีรายได้ 24,445 ล้านบาท เพิ่มขึ้น 10% แต่มีกำไรสุทธิ 1,527 ล้านบาท ลดลง 11%
จึงทำให้เกิดสมมติฐานได้หรือไม่ว่า “รายได้เพิ่มแต่กำไรลด” เกิดจากการบริหารจัดการต้นทุนหรือมีต้นทุนพิเศษแฝงเข้ามาด้วยหรือไม่
จากข้อมูลข้างต้นพอสรุปได้ว่า “ไตรมาส 2/62 ว่าแย่แล้ว..!! ไตรมาส 3/62 แย่กว่าอีก.!!” แต่ปัญหามันอยู่ที่ว่า..ไตรมาส 4/62 จะแย่กว่านี้อีกหรือไม่..!?
หากดูจากทิศทางราคาปิโตรเคมี ที่ยังไม่เห็นสัญญาณฟื้นตัว จึงน่าเป็นห่วงว่า…สุดท้ายแล้วงบไตรมาส 4/62 อาจแย่ลงอีกก็เป็นได้..!??
…อิ อิ อิ…